Vingolfveien (Oslo)

Vingolfveien (1–41, 2A–24B) er en vei i bydel Nordstrand i Oslo. Den går fra Nordstrandveien ved Nordstrand stasjon og nordover på oppsiden av jernbanen.Retningen er angitt med utgangspunkt i den nyanlagte Smaalensbanen. Husnummereringen går imidlertid den motsatte vei, ut fra konvensjonen om nummerering i retning fra sentrum og utover. Den krysser Solveien og ender i krysset med Cappelens vei og Holtveien. Veien ble anlagt i 1880 som den første villaveien på Nordstrand, og fikk navnet Bjerckes nedre vei. I 1917 ble navnet endret til Vingolfveien, etter villaen Vingolf nær den øvre enden av veien (i dag Cappelens vei 2a).

I Vingolfveien 12 ligger en stor trebygning, bygget som sanatorium i 1890-årene. I 1920-årene var det husmorskole her, og i 1936 overtok Erik Ole Bye huset og etablerte Byes Pensjonat. Fra juli 1955 til 1968 ble bygget brukt som behandlingssted for Anonyme Alkoholikere. Bygget er i dag et sameie av private boliger.

Vingolfveien 6b er vedtaksfredet.Riksantikvaren, Kulturminnesøk

 Noter og referanser 

 Eksterne lenker 


Kategori:Veier i Oslo
Kategori:Veier på Nordstrand (strøk)
Kategori:Veier på Nordstrand (delområde)